CELEX: 
Language: hr
Date: 2020-08-31 00:00:00
Title: DELEGIRANA UREDBA KOMISIJE (EU) …/... o izmjeni članka 25. Uredbe (EZ) br. 1272/2008 Europskog parlamenta i Vijeća o razvrstavanju, označivanju i pakiranju tvari i smjesa u pogledu boja izrađenih po narudžbi

EUROPSKA
                         KOMISIJA
                                                  Bruxelles, 31.8.2020.
                                                  C(2020) 5759 final
                   DELEGIRANA UREDBA KOMISIJE (EU) …/...
                                     оd 31.8.2020.
   o izmjeni članka 25. Uredbe (EZ) br. 1272/2008 Europskog parlamenta i Vijeća o
   razvrstavanju, označivanju i pakiranju tvari i smjesa u pogledu boja izrađenih po
                                       narudžbi
                                (Tekst značajan za EGP)
HR                                                                                   HR
 ---pagebreak---                                                OBRAZLOŽENJE
   1.         KONTEKST DELEGIRANOG AKTA
   U skladu s člankom 45. stavkom 1. Uredbe (EZ) br. 1272/2008 imenovana tijela država
   članica zadužena su za primanje informacija od uvoznika i daljnjih korisnika o opasnim
   kemijskim smjesama koje stavljaju na tržište. Uredbom Komisije (EU) 2017/542 izmijenjena
   je Uredba (EZ) br. 1272/2008 dodavanjem priloga kojim su usklađene informacije koje treba
   pružiti u vezi s hitnim zdravstvenim intervencijama („Prilog VIII.”)1.
   Prilog VIII. donesen je u ožujku 2017. Nakon donošenja države članice i dionici iz industrije
   pozivali su na izmjene Priloga VIII. prije datuma njegove primjene, zbog znatne zabrinutosti
   u pogledu izvedivosti2. Komisija je naručila studiju kako bi procijenila legitimnost tih
   zahtjeva i utjecaj na nositelje dužnosti te je zaključila da je doista potrebna izmjena
   Priloga VIII. Izmjena bi bila druga izmjena Uredbe, nakon donošenja Uredbe (EU) 2020/11,
   kojom je rok za usklađivanje za smjese kojima se koriste potrošači odgođen te se nastojalo
   omogućiti jednostavnije tumačenje pravila, poboljšati unutarnju usklađenost i ublažiti
   određene neželjene posljedice koje su postale očite tek nakon donošenja Uredbe (EU)
   2017/542.
   Komisija sad predlaže dodavanje stavka 8. u članak 25. Uredbe (EZ) br. 1272/2008 te izmjenu
   Priloga VIII. toj uredbi radi rješavanja tih problema u pogledu izvedivosti.
   U skladu s ovlastima dodijeljenima na temelju Uredbe (EZ) br. 1272/2008, kako je
   izmijenjena Uredbom (EU) 2019/1243, a posebno njezinim člankom 53.c, Komisija donosi
   zaseban delegirani akt za svaku ovlast koja joj je delegirana. Budući da su ovlasti delegirane
   za izmjenu članka 25. i izmjenu Priloga VIII. različite, Komisija predlaže dva zasebna
   delegirana akta.
   Ovaj predloženi akt sadržava dodatak stavka 8. članku 25. s rješenjem za boje izrađene po
   narudžbi. On je samo dio rješenja, odnosno posljedica koju za obveze označivanja iz
   članka 25. Uredbe (EZ) br. 1272/2008 ima činjenica da se za boje izrađene po narudžbi ne
   mora dodijeliti UFI. Drugi dio rješenja, činjenica da se za boje izrađene po narudžbi ne mora
   dodijeliti UFI, utvrđen je u Delegiranoj uredbi Komisije (EU) YYYY/XXX [C(2020)5759].
   2.         SAVJETOVANJA PRIJE DONOŠENJA AKTA
   U skladu s člankom 53.a stavkom 4. Uredbe (EZ) br. 1272/2008 u relevantnoj stručnoj
   skupini CARACAL [nadležna tijela za Uredbu REACH i Uredbu o razvrstavanju,
   označivanju i pakiranju (E02385)] savjetovalo se sa stručnjacima koje je imenovala svaka
   država članica u skladu s načelima utvrđenima u Međuinstitucijskom sporazumu o boljoj
   izradi zakonodavstva od 13. travnja 2016.3
   Osim toga, inicijativa je bila objavljena pod nazivom „Uvođenje zahtjeva za označivanje boja
   izrađenih        po      narudžbi         koji     su      važni      za       centre     za       otrovanja”
   (https://ec.europa.eu/info/law/better-regulation/have-your-say/initiatives/12315-Amending-
   Regulation-EC-No-1272-2008-as-regards-supplemental-labelling-information-for-emergency-
   1
            SL L 78, 23.3.2017., str. 1.–12.
   2
            Na primjer, posljedice usklađivanja smjesa vrlo promjenjivog sastava zbog prirodnog podrijetla
            sastojaka, poteškoće u poznavanju točnog sastava proizvoda u slučajevima koji uključuju složene lance
            opskrbe te učinak više dobavljača sastojaka smjese s jednakim tehničkim svojstvima i opasnostima.
   3
            SL L 123, 12.5.2016., str. 1.
HR                                                        1                                                       HR
 ---pagebreak---    health-response) za slanje komentara od 12. svibnja 2020. do 9. lipnja 2020. Povratne
   informacije zaprimljene od javnosti mogu se sažeti kako slijedi.
   Komisija je zaprimila 46 komentara pojedinaca i organizacija, uglavnom povezanih s
   kemijskom industrijom te uglavnom sa sjedištem u Europi.
   Konkretnije, veliku većinu komentara poslali su dionici iz industrije (92 % komentara
   pristiglo je od poduzeća ili poslovnih organizacija/udruženja), a 8 % komentara dostavili su
   drugi subjekti (4 % građani EU-a, 2 % nevladine organizacije i 2 % ostali).
   U komentarima je općenito pozdravljen ovaj predloženi akt te je navedeno da je postignut
   velik napredak u pružanju izvedivog rješenja za boje izrađene po narudžbi.
   Velika većina komentara odnosila se na zahtjev da se odgodi prvi rok za usklađivanje,
   1. siječnja 2021., koji je utvrđen u Delegiranoj uredbi Komisije (EU) YYYY/XXX
   [C(2020)5759]. Među razlozima su navedeni velik broj smjesa za koje se tvrdi da ih je
   potrebno prijaviti, kašnjenje u donošenju ovog akta u odnosu na prvotni raspored zbog bolesti
   COVID-19 i posljedične nemogućnosti donošenja akta prije ljetnog razdoblja
   neprosljeđivanja dokumenata u Europskom parlamentu i Vijeću4, zabrinutost da informatički
   alati koje je razvila ECHA i kojima industrija treba prilagoditi svoje sustave možda neće biti
   spremni na vrijeme te da bi u informatičkim sustavima država članica moglo doći do povreda
   sigurnosti ako ne budu spremni na vrijeme.
   Komisija ne namjerava odgoditi rok za usklađivanje 1. siječnja 2021. zbog sljedećih razloga:
   Europska agencija za kemikalije („Agencija”) razvila je i objavila obrazac za dostavljanje
   informacija u skladu s dijelom C Priloga VIII. još u travnju 2019. Usto, Agencija je razvila i
   uspostavila bazu podataka koja se može pretraživati i u funkciji je od studenoga 2019.
   Kad je riječ o spremnosti informatičkih sustava država članica, priprema za njihov pristup
   bazi podataka koja se može pretraživati odvija se prema planu za sve države članice koje su se
   odlučile za korištenje te baze Agencije. Države članice imaju pristup bazi podataka koja se
   može pretraživati samo ako ispunjavaju sve sigurnosne zahtjeve, tako da nema osnove za
   zabrinutost u pogledu povreda sigurnosti.
   Kad je riječ o kašnjenju zbog bolesti COVID-19 i posljedične nemogućnosti donošenja ovog
   akta prije ljetnog razdoblja u kojem suzakonodavci ne prosljeđuju dokumente, Komisija
   procjenjuje da se kasni otprilike dva i pol mjeseca. Međutim, prema mišljenju Komisije to ne
   opravdava odgodu roka za usklađivanje.
   U povratnim informacijama istaknuto je da od 1. siječnja 2021. treba prijavljivati znatan broj
   smjesa. Trebalo bi uzeti u obzir da se Prilogom VIII. samo usklađuje obrazac za dostavljanje
   informacija, a da se obveze prijave iz članka 45. već primjenjuju otkad je Uredba (EZ)
   br. 1272/2008 stupila na snagu. Uredbom (EU) 2017/542 za smjese koje su već prijavljene u
   okviru postojećih nacionalnih sustava predviđeno je prijelazno razdoblje do 1. siječnja 2025.,
   koje se može iskoristiti za smjese koje su već stavljene na tržište.
   Kad je riječ o uvođenju članka 25. stavka 8., u komentarima je navedeno da nije predložen
   prag koncentracije za navođenje UFI-jeva opasnih smjesa sadržanih u boji izrađenoj po
   narudžbi na ambalaži te boje te je predložen prag od 10 %. Prethodno navedena stručna
   skupina s kojom se savjetovalo raspravljala je o istom pitanju i došla do zaključka da je
   potreban znatno niži prag kako bi se osigurale odgovarajuće hitne zdravstvene intervencije.
   Sad se uvodi prag koncentracije od 0,1 %, koji je u skladu s pragom za identifikaciju opasnih
   sastojaka u prijavi.
   4
           SL L 123, 12.5.2016., str. 1.
HR                                                 2                                              HR
 ---pagebreak---    Kad je riječ o članku 25. stavku 8. drugom podstavku, kojim se propisuje obveza navođenja
   koncentracije smjese s jedinstvenim identifikatorom formule ako je ona veća od 5 % u boji
   izrađenoj po narudžbi na naljepnici te boje, industrijski dionici predložili su povećanje praga
   na 10 % radi odgovarajuće zaštite povjerljivih poslovnih informacija. Prethodno navedena
   stručna skupina s kojom se savjetovalo raspravljala je o istom pitanju i zaključila da bi trebalo
   zadržati utvrđenu granicu kako bi se osigurale odgovarajuće hitne zdravstvene intervencije,
   posebno s obzirom na to da se većina boja formulira s koncentracijom komponenti za bojenje
   manjom od 5 %. Komisija smatra da je, s obzirom na to da se nacrtom teksta već omogućuje
   navođenje određenog raspona koncentracije umjesto točne koncentracije, mogućnost
   naknadnog utvrđivanja kemijskog sastava smjese znatno smanjena te da dostavljeni komentari
   nisu dovoljno potkrijepljeni da bi opravdali dodatno smanjenje razine sigurnosti.
   Daljnji prijedlozi odnosili su se na proširenje definicije „boje izrađene po narudžbi” u
   članku 25. stavku 8. trećem podstavku i točki 5. odjeljka 2.4. dijela A Priloga VIII. na „smjese
   u boji izrađene po narudžbi” kako bi se omogućilo da se odstupanje primjenjuje na sve smjese
   u boji izrađene po narudžbi. Prema mišljenju Komisije treba razlikovati smjese kojima je
   svrha dodavanje boje i smjese koje su obojene. Obojene smjese ne mogu biti obuhvaćene
   definicijom „boje”. Nisu dostavljeni tržišni podaci ni podaci o incidentima za druge smjese u
   boji izrađene po narudžbi, pa bi proširenje definicije bez dodatnih podataka bilo neopravdano.
   Predloženo je i da se u definiciji „boje izrađene po narudžbi” izbriše upućivanje na
   „ograničene količine”. Komisija smatra da je ta specifikacija potrebna za jasnu definiciju
   koncepta boje izrađene po narudžbi jer bi se bez nje na tržište mogle stavljati neograničene
   količine boja izrađenih po narudžbi, što bi dovelo do drukčijeg scenarija rizika. Istodobno bi
   bilo koja određena granica bila proizvoljna i neopravdana jer bi definicija trebala odgovarati
   različitim slučajevima.
   Nadalje je predloženo da se u definiciju boje izrađene po narudžbi u članku 25. stavku 8.
   trećem podstavku i točki 5. odjeljka 2.4. dijela A Priloga VIII. uključe „industrijske boje i
   tinte izrađene po narudžbi” jer je miješanje tinta ili boja na prodajnom mjestu dostupno i za
   industrijski sektor. S obzirom na nedostatak dokaza o potrebi za odstupanjem za takve boje i
   kasno podnošenje zahtjeva, Komisija smatra da proširenje odstupanja nije opravdano. O tim
   pitanjima povezanima s bojama izrađenima po narudžbi raspravljalo se i s prethodno
   navedenom stručnom skupinom s kojom je provedeno savjetovanje te je većina stručnjaka
   smatrala da je bolje ni na koji način ne proširivati pojednostavnjenu definiciju.
   U komentarima je zatražena i veća fleksibilnost za stavljanje jedinstvenog identifikatora
   formule (UFI-ja) na druge dijelove ambalaže (npr. na vrh, na poklopac) umjesto u odjeljak za
   dopunske informacije na naljepnici ili na ambalažu pokraj drugih elemenata označivanja na
   temelju članka 29. stavka 4a. i odjeljka 5.3. dijela A. Priloga VIII. Komisija smatra da se
   postojećim odredbama omogućuje dovoljna fleksibilnost u pogledu lokacije UFI-ja.
   3.        PRAVNI ELEMENTI DELEGIRANOG AKTA
   Ovim pravnim aktom izmjenjuje se Uredba (EZ) br. 1272/2008. Pravna je osnova ovog
   delegiranog akta članak 53. stavak 1. Uredbe (EZ) br. 1272/2008.
HR                                                  3                                                HR
 ---pagebreak---                            DELEGIRANA UREDBA KOMISIJE (EU) …/...
                                                 оd 31.8.2020.
        o izmjeni članka 25. Uredbe (EZ) br. 1272/2008 Europskog parlamenta i Vijeća o
       razvrstavanju, označivanju i pakiranju tvari i smjesa u pogledu boja izrađenih po
                                                   narudžbi
                                           (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1272/2008 Europskog parlamenta i Vijeća od
   16. prosinca 2008. o razvrstavanju, označivanju i pakiranju tvari i smjesa, o izmjeni i
   stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ)
   br. 1907/20065, a posebno njezin članak 53. stavak 1.,
   budući da:
   (1)      Uredba (EZ) br. 1272/2008 izmijenjena je Uredbom Komisije (EU) 2017/5426 kako bi
            se dodali određeni zahtjevi za podnošenje informacija povezanih s hitnim
            zdravstvenim intervencijama i za uključivanje „jedinstvenog identifikatora formule”
            (UFI) u dopunske informacije navedene na naljepnici opasne smjese. Uvoznici i
            daljnji korisnici moraju se postupno početi pridržavati tih zahtjeva, prema nizu rokova
            za usklađivanje ovisno o uporabi za koju se smjesa stavlja na tržište.
   (2)      Sektor boja izrazio je posebnu zabrinutost u pogledu izvedivosti zahtjeva povezanih s
            hitnim zdravstvenim intervencijama kad su posrijedi boje formulirane u ograničenim
            količinama prema zahtjevu pojedinačnog potrošača ili profesionalnog korisnika na
            prodajnom mjestu. Kako bi se zadovoljila potražnja potrošača za vrlo specifičnim
            nijansama boje, od formulatora se može zatražiti da formuliraju i isporuče boje u
            gotovo neograničenom broju različitih sastava. Stoga bi formulatori, kako bi ispunili
            zahtjeve povezane s hitnim zdravstvenim intervencijama, trebali unaprijed dostaviti
            informacije i dodijeliti UFI-jeve za iznimno velik broj boja svih mogućih kombinacija,
            od kojih mnoge možda nikada ne bi isporučili, ili odgoditi svaku isporuku na
            prodajnom mjestu dok ne dostave informacije i dodijele UFI-jeve. U oba bi se slučaja
            industrija boja izrađenih po narudžbi time nerazmjerno opteretila.
   (3)      U cilju izbjegavanja nerazmjernog administrativnog opterećenja, posebno za mala i
            srednja poduzeća, za boje izrađene po narudžbi zahtjevi će se izmijeniti Delegiranom
            uredbom Komisije (EU) YYYY/XXX [Ured za publikacije: unijeti upućivanje na
            Delegiranu uredbu Komisije … o izmjeni Uredbe (EZ) br. 1272/2008 Europskog
            parlamenta i Vijeća o razvrstavanju, označivanju i pakiranju tvari i smjesa kako bi se
            poboljšala izvedivost zahtjeva za informacije povezanih s hitnim zdravstvenim
   5
            SL L 353, 31.12.2008., str. 1.
   6
            Uredba Komisije (EU) 2017/542 od 22. ožujka 2017. o izmjeni Uredbe (EZ) br. 1272/2008 Europskog
            parlamenta i Vijeća o razvrstavanju, označivanju i pakiranju tvari i smjesa dodavanjem Priloga o
            usklađenim informacijama povezanima s hitnim zdravstvenim intervencijama (SL L 78, 23.3.2017.,
            str. 1).
HR                                                      4                                                    HR
 ---pagebreak---           intervencijama, C(2020)5759] kako bi se predvidjela mogućnost izuzimanja boja
          izrađenih po narudžbi od obveza obavješćivanja iz Priloga VIII. Uredbi (EZ)
          br. 1272/2008 i obveze dodjele UFI-ja iz tog priloga. Međutim, u tom će slučaju, kako
          bi centri za otrovanja mogli pripremiti odgovarajuće hitne zdravstvene intervencije,
          pojedinačne smjese u bojama izrađenima po narudžbi i dalje podlijegati svim
          zahtjevima iz Priloga VIII.
   (4)    S obzirom na to, primjereno je izmijeniti članak 25. Uredbe (EZ) br. 1272/2008 kako
          bi se za boje izrađene po narudžbi za koje se ne dostavljaju informacije i ne dodjeljuje
          odgovarajući UFI utvrdilo pravilo prema kojemu se na naljepnici boje izrađene po
          narudžbi moraju navesti UFI-jevi svih smjesa koje ta boja sadržava. Usto, ako je
          koncentracija smjese s UFI-jem u boji izrađenoj po narudžbi veća od 5 %, tu bi
          koncentraciju trebalo navesti u dopunskim informacijama na naljepnici te boje jer je
          vjerojatnije da će smjese u bojama izrađenima po narudžbi u tolikim koncentracijama
          biti bitne za hitne zdravstvene intervencije.
   (5)    S obzirom na to da se približava rok za usklađivanje za smjese kojima se koriste
          potrošači i smjese za profesionalnu uporabu, 1. siječnja 2021., koji je utvrđen u
          Prilogu VIII. Uredbi (EZ) br. 1272/2008, te da se ovom Uredbom svim sektorima
          omogućuje usklađivanje s tim Prilogom, ova bi Uredba trebala stupiti na snagu što je
          prije moguće.
   (6)    Uredbu (EZ) br. 1272/2008 trebalo bi stoga na odgovarajući način izmijeniti,
   DONIJELA JE OVU UREDBU:
                                               Članak 1.
   U članku 25. Uredbe (EZ) br. 1272/2008 dodaje se sljedeći stavak:
            „8. U slučaju boje izrađene po narudžbi za koju nije dostavljen podnesak u skladu s
            Prilogom VIII. i nije dodijeljen odgovarajući jedinstveni identifikator formule, u
            skladu s odredbama iz odjeljka 5. dijela A Priloga VIII. u dopunskim informacijama
            na naljepnici te boje izrađene po narudžbi navode se, zajedno i silaznim redoslijedom
            koncentracije smjesa u toj boji, jedinstveni identifikatori formule svih smjesa
            sadržanih u toj boji u koncentraciji većoj od 0,1 % koje same podliježu prijavi u
            skladu s člankom 45.
            U slučaju obuhvaćenom prvim podstavkom, ako je koncentracija smjese s
            jedinstvenim identifikatorom formule u boji izrađenoj po narudžbi veća od 5 %, u
            dopunskim informacijama na naljepnici te boje pored jedinstvenog identifikatora
            formule te smjese mora se navesti i njezina koncentracija, u skladu s odjeljkom 3.4.
            dijela B Priloga VIII.
            Za potrebe ovog stavka „boja izrađena po narudžbi” znači boja koja je formulirana u
            ograničenim količinama prema zahtjevu pojedinačnog potrošača ili profesionalnog
            korisnika na prodajnom mjestu nijansiranjem ili miješanjem boja.”
                                               Članak 2.
   Ova Uredba stupa na snagu na dan nakon njezine objave u Službenom listu Europske unije.
HR                                                 5                                               HR
 ---pagebreak---    Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 31.8.2020.
                                               Za Komisiju
                                               Predsjednica
                                               Ursula VON DER LEYEN
HR                                               6                                          HR